**Retningsliner for etter- og vidareutdanningsstipend**

**FO Møre og Romsdal. Gjeld frå og med haust 2017**

FO er eit profesjonsforbund og FO Møre og Romsdal ynskjer være med å bidra til fagutvikling for medlemmane våre. Dette mellom anna gjennom å yte økonomisk stønad til medlemmar som ynskjer å ta etter- og vidareutdanning. Tiltaket er lokalt og gjeld medlemmar i Møre og Romsdal. Føresetnadane og retningslinene for tildeling av midlar vert med dette gjevne til kjenne. Søknadane handsamast av AU.

Kva kan ein søkje om midlar til:

* Dekking av dokumenterte utgifter i samband med etter og vidareutdanning med inntil kr 4000,- pr. studie år.
* Døme på utgifter som kan søkjast refundert: Studiemateriell, studieavgift, reise og overnattingskostnadar o.l.

Føresetnader for vurdering av tildeling:

* Medlemsskap i FO
* Utdanninga må gje studiepoeng
* Ein må fyrst ha søkt arbeidsgjevar om dekking av utgiftene
* Originale kvitteringar må kunne føreleggast ved spørsmål

Framgangsmåte ved søking om midlar:

Dette vert ein todelt prosess. 1 Fyrst søkjer ein på bakgrunn av ei skisse og stipulerte utgifter – bruk skjema «Søknad om stønad..» . 2 Får ein innvilga søknaden ettersender ein dokumentasjon på utgifter og kva kontonummer desse skal refunderast – bruk skjema «stipendmidlar til utbetaling»

* Søknad sendast avd@fo-moreogromsdal.no innan 20. august for studiar som byrjar til hausten, 20. januar for studiar som startar på nyåret.
* Krav til innhald i søknaden:
	+ Kontaktinformasjon
	+ Kort om kva vidareutdanning det vert søkt om midlar for (Studiestad, emne, studiepoeng, over kor mange år, heiltid/ deltidsstudie)
	+ Grovt kostnadsoverslag
* FO handsamar søknaden og gjev tilbakemelding på om den er innvilga.
* Alle som har fått søknaden innvilga sender:
	+ krav om dekking av dokumenterte (OBS ta vare på alle kvitteringar!!!) utgifter i tråd med retningslinene. Bruk vedlagt skjema.
	+ Dokumentasjon på at det er søkt arbeidsgjevar om dekking, og svar frå denne.

Dersom nokon får delvis dekking frå arbeidsgjevar er det fortsatt mogleg og søkje om dekking av utgifter frå FO på den delen som arbeidsgjevar ikkje dekkjer.